text: U19-menn: Drúgvir iranar feldu Føroyar
text: #000000
text: Bæði liðini byrjaðu dystin varisliga og komu fá mál fyrstu løtuna. Føroyska verjan stóð væl og megnaði at avvísa iransku skjúttarnar. Hinvegin máttu okkara eisini arbeiða hart fyri at koma til góðar kjansir, og var tað langt frá alt sum eydnaðist. Iranar fóru yvir til at spæla 7 móti 6 eftir 11 min. við støðuni 6-3, men lítið hjálpti, føroyska verjan stóð stinn saman við Sasha Lacok í málunum. Føroyska álopið steðgaði tó upp um miðjan hálvleik, har okkara í fleiri støðum vóru óhepnir og óneyvir. Iran legði nógv fyri at verja okkara vinstru síðu, har Óli Mittún spælir á bakkinum, men tíverri megnaðu okkara ikki at gagnnýta hetta til fulnar, tí ferð eftir ferð vóru stórir møguleikar brendir í høgru síðu, har pláss uppstóð. Seinstu løtuna fyri hálvleik tóktust iranar at troyttast móti góðu føroysku verjuni, og fóru okkara spakuliga at draga frá. Hálvleiksstøðan var 13-9 til Føroyar.Seinni hálvleikur byrjaði við sera høgari leikferð og vóru tað okkara, sum stóðu stinnari og skoraðu tríggjar ferðir áðrenn iranar svaraðu aftur. Iran royndi seg við at mansverja Óla Mittún í einar 10 minuttir, men uttan at hetta gav stórvegis úrslit. Iranar fóru innaftur at dekka 6-0 og fingu teir nú veruliga fatur. Føroyska verja stóð ikki eins væl í hinum endanum. 5-1 verjan gav nógv pláss til teirra bakkar, og kláraðu okkara ikki at standa nóg væl ímóti mann móti manni. Samstundis høvdu føroysku málverjarnir eisini trupult við at fáa fatur og høvdu ein minni góðan hálvleik. Iran vann seg spakuliga inn í dystin og steðgaði føroyska álopsspælið upp. Yvirtalsspælið hepnaðist ikki nóg væl, og vóru okkara heldur ikki nóg kaldir tá møguleikarnir komu. Besta álopsvápnið, Óli Mittún, mátti út við krampa, tá 5 minuttir restaðu og mátti hann, sambært hondbóltsreglunum, harvið sita úti í trý álop, tá hann var tilsæddur á vøllinum. Okkara vóru nær við í fleiri royndum, men koppaði tað til Iran seinasti tveir minuttirnarFøroyar møta Svøríki leygardagin kl. 18.00 og skulu Føroyar nú vinna dystin fyri at koma víðari til topp 16. Dysturin kann stroymast á youtube hjá IHF, sum eitur IHF Competitions.Dystargongdin:5 min. 2-110 min. 5-315 min. 6-520 min. 8-725 min. 11-930 min. 13-935 min. 17-1140 min. 21-1645 min. 23-1950 min. 25-2255 min. 26-2660. min. 27-29Málskjúttar hjá Føroyum:Óli Mittún 9 (7)Ísak Vedelsbøl 5Óla Jákup Gaard Olsen 4Niklas Gaard 4Rókur Ziskason 2Jákup Egholm 2Búi Poulsen 1Málverjar:Aleksandar Lacok 20%
text: #000002
text: Hondbóltssambandið og Kemilux hava í dag skrivað undir samstarvsavtalu, har Kemilux verður ein av stórstuðlunum hjá HSF í 2024 og 2025.
text: #000004
text: Bæði H71-kvinnur og Neistakvinnur vunnu annan European Cup dyst í vikuskiftinum. Hjá H71 var hetta tó ikki nokk, tá tær taptu stórt í fyrra dystinum, meðan Neistin vann eftir brotskast kapping.
text: #000007